***Препоруке за достављање штампаних монографских публикација у електронском облику (на оптичким дисковима и флеш-меморији) за CIP - Каталогизацију у публикацији***

Штампане монографске публикације које се доносе на обраду по основу „Стручног упутства за каталогизацију у публикацији (CIP)“ објављеног у Службеном гласнику РС, број 86/12, могу поред папирне форме бити донесени на обраду и у електронској. Народна библиотека Србије, у циљу побољшања услуга, пружа могућаност да се штампани материјали достављају у електронском облику на следећим медијумима: CD, DVD и USB. То је учињено у сврху олакшавања манипулације (нарочито када су у питању материјали већег обима) и снижавању цене штампања (обимних или материјала са квалитетном графиком).

Да би Библиотека могла да прихвати тако достављене материјале, издавач је дужан да, уз све захтеве предвиђене Стручним упутством за каталогизацију у публикацији (Службени гласник РС, 86/2012) од којих су најбитнији достављање комлетне публикације припремљене за објављивање, преломљен пагиниран текст са комплетним импресумом, испуни и неке додатне:

1. Материјал се доставља на електронским оптичким дисковима (CD, DVD) или USB флеш меморији. Носиоци као и остали материјали који се достављају за CIP враћају се издавачу.

2. Штампани материјал се у електронском облику доставља обавезно у .PDF (Adobe Reader) формату. Материјали са богатом графиком (и сл.) који заузимају велике количине меморије могу (препорука је) бити донесене у нижој резолуцији или на друге начине смањеној величини фајла, али без изостављања било ког дела публикације.

3. Комплетна публикација за CIP доставља се у јединственом .PDF фајлу (један једини фајл – не сегментирано, по поглављима или сл.) са називом који одговара називу публикације или његовој скраћеној верзији.

4. Фајлови у којима су прикази страна ротирани (контра шифт) се не прихватају.

5. Више-сесијске записи (стари и нови материјал за CIP дорезан) на носиоцима се не прихватају. Не препоручује се доношење матаријала на RW (поново уписивим) дисковима јер је у пракси читљивост таквих медија често компромитована. У случају нечитљивости медија издавач је дужан да достави нови.

6. Издавачи који доносе више публикација на једном носиоцу дужни су да их раздвоје по директоријумима са називом публикације. Препорука је да се више материјала садржински различитих стручних области (белетристика, природне науке, хуманистички науке и сл) не доносе на истом носиоцу.

7. Уз материјал достављен у електронском облику неопходно је приложити одштампану насловну страну и импресум за публикацију.